S-576/2022

Mál þetta, sem dómtekið var 30. mars 2022, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur: „X, kt. [...], [...], Reykjavík, I.

Fyrir fíkniefnalagabrot með því að hafa, sunnudaginn 2. ágúst 2020, á heimili sínu að [...], [...], haft í vörslum sínum samtals 781,65 gaf kannabisplöntum, 34,95 gaf kannabislaufum og 16,27 gaf maríhúana og hafa um nokkurt skeið fram til þess dags ræktað greindar plöntur sem lögregla fann við leit á heimili ákærðu.

Telst þessi háttsemi ákærða varða við 2., sbr. 4., sbr. 4. gr a, sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Mál [...]

II.

Fyrir ofbeldi í nánu sambandi og brot gegn lögum um ávana- og fíkniefni með því að hafa, aðfaranótt laugardagsins 12. september 2020, veist með ofbeldi á þáverandi kærasta sinn, A, kt. [...], á heimili sínu að [...], [...], með því að slá hann í höfuðið með glerflösku með þeim afleiðingum að A hlaut yfirborðsáverka og skurði í andliti. Við öryggisleit á ákærðu fann lögregla samtals 0,19 gaf maríhúana sem ákærða hafði í vörslum sínum í vasa úlpu sinnar.

Telst háttsemi þessi varða við 1., sbr. 2. mgr. 218. gr. b. almennra hegningarlaga nr. 19/1940 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál [...]

III.

Fyrir ofbeldi í nánu sambandi með því að hafa að morgni sunnudagsins 31. október 2021, veist með ofbeldi á þáverandi kærasta sinn, A, kt. [...], á heimili sínu að [...], Reykjavík, með því að slá hann ítrekað í höfuðið með tjaldhæl með þeim afleiðingum að A hlaut yfirborðsáverka í andliti og á vinstri öxl.

Telst háttsemi þessi varða við 1., sbr. 2. mgr. 218. gr. b. almennra hegningarlaga nr. 19/1940.

Mál [...]

Þess er krafist að ákærða verði dæmd til refsingar og til greiðslu alls sakarkostnaðar og að vegna ákæruliða I. og II. verði gerð upptæk framangreind 781,65 gaf kannabisplöntum, 34,95 gaf kannabislaufum, 16,46 gaf maríhúana, 23 stykki af fræjum af óþekktri tegund, 3 stykki af rauðum töflum af óþekktri tegund, 8 stykki af bláum lyfjabelgjum af óþekktri tegund og munir sem haldlagðir voru við leit í húsnæðinu og ákærða notaði við ræktunina sem tilgreindir eru undir munaskrár númerum [...], [...] og [...] samkvæmt heimild í 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 en allt framangreint var haldlagt við leit lögreglu hjá ákærðu líkt og að ofan er rakið.“

Í þinghaldi 30. mars sl. afturkallaði ákæruvaldið III. ákærulið.

Ákærða krefst þess að ákvörðun refsingar hennar verði frestað skilorðsbundið en til vara að hún verði dæmd til vægustu refsingar sem lög leyfa. Þá gerir verjandi ákærðu kröfu um þóknun sér til handa er greiðist úr ríkissjóði.

I Ákærða hefur fyrir dómi skýlaust játað að hafa framið brot þau sem henni eru gefin að sök í ákæru. Um málsatvik vísast til ákæruskjals. Er játning ákærðu studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök. Ákærða og brotaþoli voru í sambúð þegar þau atvik gerðust sem lýst er í II. kafla ákærunnar og höfðu þá verið par í nokkur ár. Eru brot ákærðu réttilega heimfærð til refsiákvæða í ákæru.

II

Ákærða er fædd í [...]. Samkvæmt framlögðu sakavottorði, dagsettu 25. janúar 2022, hefur hún ekki verið dæmd til refsingar utan þess að hún gekkst undir greiðslu sektar og sviptingu ökuréttar með sektargerð lögreglustjóra vegna umferðarlagabrota 12. júní 2020. Við ákvörðun refsingar ákærðu lítur dómurinn til skýlausrar játningar hennar. Þá lítur dómurinn til umfangs brota ákærðu hvað varðar magn efnis og fjölda plantna í I. kafla ákæru og til þess að brot ákærðu samkvæmt II. kafla ákæru beindust að sambýlismanni hennar, sbr. 1. og 3. töluliður 1. mgr. 70. gr. almennra hegningarlaga nr. 19/1940. Af framburði ákærðu og brotaþola verður lítið ráðið um aðdraganda þess atviks er greinir í II. kafla ákæru. [...] brotaþola varð vitni að atvikum og fullyrti hann hjá lögreglu að ákærða og brotaþoli hefðu verið í átökum þegar ákærða sló hann með flöskunni og hafði brotaþoli þá m. a. togað í hár hennar. Með vísan til þessa verður litið til 3. mgr. 218. gr. c í lögum nr. 19/1940 til refsilækkunar. Loks horfir dómurinn til þess, að ákærða hætti áfengis- og vímuefnaneyslu eftir að atvik gerðust. Með hliðsjón af framangreindu, sakarefni þessa máls og 77. gr. laga nr. 19/1940 þykir refsing ákærðu hæfilega ákveðin fangelsi í þrjá mánuði en fresta skal fullnustu hennar eins og rakið er í dómsorði. Vegna alvarleika brota ákærðu eru ekki forsendur til að fresta ákvörðun refsingar skilorðbundið.

M eð vísan til þeirra lagaákvæða sem tilgreind eru í ákæru eru gerð upptæk til ríkissjóðs fíkniefni og munir sem haldlagðar voru við rannsókn málsins, eins og nánar er rakið í dómsorði, Ákærða greiði þóknun skipaðs verjanda síns, L-kvk-ef M-kvk-ef O-kvk-ef lögmanns, eins og í dómsorði greinir og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærða, X, sæti fangelsi í þrjámánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærða sæti upptöku á 781,65 gaf kannabisplöntum, 34,95 gaf kannabislaufum,16,46 gaf maríhúana, 23 stykkjum af fræjum af óþekktri tegund, þremur stykkjum af rauðum töflum af óþekktri tegund, átta stykkjum af bláum lyfjabelgjum af óþekktri tegund og mun umsem tilgreindir eru undir munaskrárnúmerum [...], [...] og [...].

Ákærða greiði þóknun skipað verjanda síns, L-kvk-þgf M-kvk-ef O-kvk-ef lögmanns, 350.000 krónur.

S-kvk-nf E-kvk-nf K-kvk-nf (sign)